Missatge: El govern comunica que fins que no arribi una aportació extraordinària no té diners per pagar els farmacèuticsEl Servei Català de la Salut ha comunicat als farmacèutics que ja no disposa de diners per pagar medicaments fins que no els arribi una aportació de finançament extraordinària. Ho ha denunciat el Consell de Col·legis de Farmacèutics de Catalunya, que xifra en 330 milions d'euros el deute acumulat - corresponent als mesos de juliol (121,5M), agost (100M) i setembre (112,5M) - si no arriben els diners per a aquest col·lectiu a primers de novembre, tal com estava previst.Així doncs, les farmàcies catalanes no cobraran cap factura ni a final de mes que és quan s'estava pagant amb l'actual retard-, ni el proper 5 de novembre -data que marca el concert per al pagament de les factures, amb 35 dies de marge respecte a la data de la factura. Segons els farmacèutics, la solució que planteja la Generalitat és que arribi un fons de liquiditat autonòmica extraordinari per fer front al deute. Un fons que encara està pendent d'aprovació per part de la comissió delegada del govern espanyol per a Afers Econòmics.Davant aquesta situació, que ja es va donar el mes d'abril, els farmacèutics denuncien la manca de responsabilitat i compromís de les administracions per garantir el pagament dels medicaments i reclamen que "es planifiqui adequadament amb l'elaboració de pressupostos realistes".Els farmacèutics han denunciat que fins ara s'estaven pagant els fàrmacs amb 90 dies de retard respecte a la data de factura i que, amb aquest nou agreujament, els farmacèutics no cobraran els medicaments que ja han dispensat fins a 4 mesos després. A més, el deute s'agreuja periòdicament.VÍDEO

Resposta: Una prova més que Artur Mas tapa les retallades en drets públics (retallades ideològiques, perquè per a altres coses innecessàries sí que té diners) amb l'estelada.